**בני האדם בסתיו**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 63 – 65

**מטרות**

* התלמידים יחשבו את אורך היום בסתיו.
* התלמידים יסבירו את הקשר בין תופעות מזג אוויר לבין השפעתן על התנהגות האדם.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * פותחים בדיון לברור ידע מוקדם בעזרת השאלות הבאות: * מה השתנה לאחרונה בהתנהגותנו? * כיצד אנו נערכים לסתיו בארגון הבית, בלבוש, בחצר? * קוראים את קטע הפתיחה **בסתיו**, עמוד 63.   יחידת הלימוד עוסקת בהתנהגותם של בני אדם בעונת הסתיו. בחלק זה יש התייחסות לשינוי מהותי בתופעות הסתיו: התקצרות הימים והשפעתה על התנהגות האדם. השינוי בהתנהגות הוא תוצאה של השינויים בתופעות מזג האוויר.  יחידת לימוד זו עוסקת בשינוי שחל בהתנהגות בני האדם בעונת הסתיו. השינויים מתייחסים ללבוש ולהתארגנות בבית. |
| **התנסות** | * מבצעים את המשימה **באיזו שעה מחשיך היום?** , עמוד 64.   מטרת המשימה היא להראות שלתופעה של התקצרות הימים בסתיו יש השלכות על צמחים (פחות שעות אור), על התנהגותם של בעלי חיים (נדידה, למשל) ועל התנהגותם של בני אדם. בשלב זה של הלמידה מומלץ להתייחס רק לכך שאורך היום הוא הזמן משעת הזריחה עד שעת השקיעה, ובעיקר לחבר זאת לחיי היומיום, באמצעות השאלה מה אתם עושים בשעת השקיעה? |
| **המשגה** | * מבצעים את המשימה **כיצד מתנהגים בסתיו?** , עמוד 65.  מטרת המשימה לבדוק את ההבנה אודות ההשלכות של השינויים במזג האוויר על התנהגות בני האדם, מתוך חיי היומיום. |
| **יישום** | * מבצעים את הפעילות [איך יודעים שסתיו?](http://ofek.cet.ac.il/ab/science/kesem/Game.aspx?game=automn) באתר "אופק למדע וטכנולוגיה". * כותבים שיר/ סיפור /קומיקס על התנהגות בני האדם בסתיו. * עונים על הפעילות **סתיו** בתבנית **במבט חוזר** בעמודים 68 - 69. |
| **סיכום ורפלקציה** | * תאר/י את סימני הסתיו בבית בחצר ובשדה הבור. * מה למדתי בשיעור? * במה התחדשתי בעקבות השיעור? * כיצד למדנו ומה אהבתי בשיעור? |